Азис
Васил Троянов Боянов, по-известен с артистичния си псевдоним Азис, е български попфолк певец и телевизионен водещ. Наричат го „Краля на попфолка“.

Биография

Ранни години 
Азис е роден на 7 март 1978 г. в град Сливен в ромско семейство на музикант. Според собствените му твърдения е роден в Сливенския затвор, но майка му отрича това. Израства в Костинброд и София, като прекъсва образованието си след пети клас и известно време пее заедно с баща си. В продължение на няколко години живее в Германия, където извършва нередовна работа – разхождане на кучета.

Личен живот 
Има доста медийна спекулация относно сексуалната му ориентация. В интервю от 2017 г. Азис заявява: „Значи Господ ме е направил циганин, гей, дебел, само някаква ужасна болест не ми е дал.“ През 2007 г. му се ражда дъщеря на име Рая. На 25 май 2022 г. певецът съобщава във Facebook и Instagram на феновете си, че му се е родил син, но не съобщава неговото име.

1999 – 2005: Началото и първите успехи 
Първият албум на Азис се казва „Нокът“, а самият той го определя като „пълна боза“. Азис няма особено високо мнение за първия си албум. През 1999 година излиза и дебютният му самостоятелен албум „Болка“. Със заглавната песен, преведена на цигански език, Азис печели и първото си голямо отличие – през август е избран за певец на годината на ромския фестивал в Стара Загора. За бъдещия му скандален имидж обаче никой не подозира.

Първата провокация на Азис идва през февруари 2000 година, когато заснема клип на песента „Еротик“ от предстоящия му втори албум – „Мъжете също плачат“. По това време започва и визуалната промяна на изпълнителя. Певецът се появява на сцена и снимки с грим, изсветлява косата си и си вгражда кичури. През юли в популярното тогава заведение „Вавилон“, където се изявява всяка вечер, е промоцията на втория му албум „Мъжете също плачат“. Заглавната песен – дует с Томи Чинчири, вече е хит, наред с „Еротик“. Но още по-голяма популярност му носи баладата „Сълзи“, която става мега хит и бързо му печели хиляди фенове. Доста по-обсъждан от „Сълзи“ обаче е другото му парче от албума – „Напипай го“. Песента и до днес е сред любимите заглавия за купонджиите.

През 2001 година Азис е във вихъра си, а към името вече задължително върви определението „скандален“. Истински бум предизвиква с клипа „Хвани ме, де“, който певецът снима през април. След появата на този клип започва и масовото обсъждане на сексуалната му ориентация. През лятото на 2001 година Азис заминава за Италия, където е поканен да пее на концерт в Милано по случай рождения ден на радио „Популаре“. В рекламата за концерта го анонсират като „Балканската Мадона“. На закрит стадион в града Азис влудява осемхилядна публика. Ако в „Хвани ме, де“ Азис само е облечен като индийка, то в клипа на „Ето ме“ вече е истинска жена. Само два месеца след тази провокация, Азис доказва, че е истински хамелеон и в клипа към песента „Следи“ се появява като мъж, и то със съпруга.

През лятото на 2002 година певецът вече е постигнал целта си – няма българин, който да не знае кой е Азис. Но всички го познават не само с провокативния му имидж, а и с певчески талант, който притежава. Той показва богатите възможности на гласа си в баладата „Обичам те“. За броени дни песента се превръща в тотална мания, радиостанции я излъчват нонстоп в програмните си схеми, въпреки че нямат разрешение, а продажбите на албума „Азис 2002“ растат с космическа скорост. През септември същата година идва ред за поредното, може би най-голямо дотогава предизвикателство към феновете – клипа на песента „Няма“. В него се снимат топмоделът Цеци Красимирова и Жоро.

Трябва да се отбележат концертът, с който Азис напълни Националния стадион Васил Левски, шоуто в зала № 1 на НДК, издаването на книгата „Аз, Азис“, където „кралят на попфолка“ разказва пикантни подробности за личния си живот и кои са повратните точки в стремителната кариера на звездата.

През октомври 2004 г., за да рекламира своята песен „Как боли“, Азис поставя плакат, на който е с разголени задни части, в центъра на София, срещу паметника на Васил Левски. След бурни протести на Нона Йотова, Хиподил и други публични личности, скандалният билборд е свален по заповед на тогавашния главен секретар на МВР Бойко Борисов.

2005 – 08: „Аз, Азис“, „Дива“ и дуети 
Първата песен и клип, която представя за 2005 г., е дует с Устата – „Точно сега“ е заглавието на песента. През 2005 Азис пуска на пазара и своя дуетен албум дуетни песни с Устата, Деси Слава, Малина, Глория и др. Същата година излиза самостоятелно албум на Азис – „Азис 2005“. Най-голям успех постигат: „Обречи ме на любов“, „Мила моя, ангел мой“, а през пролетта на годината издаден първата съвместна песен на Малина и Азис – „Не знаеш“. В края на годината излиза и вторият дует с Малина – „Искам, искам“.

В началото на 2006 г. Малина и Азис представят видеоклип на третия си дует „Черните очи“. През 2006 година „Съни Мюзик“ пуска албума „Дива“ и MP3 албум със 70 най-големи хита на Азис. През същата година участва със специални вокали в песента на Джена „Сто пъти“. Тогава Джена е била под псевдонима Моник, измислен от Азис, в пространството се среща и като „Моник, с участието на Азис“. Той се смята за откривател на Джена (през същата година).

През октомври 2007 година певецът приема предизвикателството и става телевизионен водещ на собствено предаване – „Вечерното шоу на Азис“ по TV2. Без да се откъсва напълно от музиката, той продължава, макар и по-рядко, да радва с нови хитове като „Дай ми лед“ и „Теб обичам“. Представя и MP3 албум с 95 от най-големите хитове и неиздавани песни на Азис под името – „New edition“.

През 2006 година странно събитие е „сватбата“ му с Ники Китаеца. Двамата участваха и във втория сезон на шоуто „VIP Brother“.

По данни от НАП, изнесени в нарушение на ДОПК и ЗЗЛД, Азис декларира доход от около 1 млн. лева за 2008 г.

2008 – 14: Връх: „Гадна порода“ и „Азис 2014“ 
През 2008 г. Азис представя общо пет видеоклипа към песните си: „Само с теб“, „Дай ми лед“, „Най-красивата“, „Умирам аз“ и „Теб обичам“. В клипа и в песента на „Само с теб“ специално участие взема Анелия, която се включва с вокали.

Първата песен и клип която представя за 2009 г. – „Накарай ме“ На 11 юни излиза дългоочакваното видео на дуетното парче „Луд ме правиш“ на Азис и Ванко 1 В края на годината излиза видеото към новата песен на „Имаш ли сърце“.

В началото на 2010 г. Азис промотира „Бивши“. По време на наградите на „Фен ТВ“ Азис представи новото си парче „Боли“. На 28 май излиза клипа към песента – „Удряй ме“. На 24 септември Тони Стораро и Азис представиха за първи път в „Шоуто на Иван и Андрей“ актуалния си дует „Да го правим тримата“. В началото на октомври излиза клип на Тони Стораро и Азис „Да го правим тримата“. В края на годината излиза сензационен дует на Устата и Азис „Нащракай се“.

В началото на 2011 г. Азис смени визия, като световната поп звезда Риана. На 26 февруари излиза песента „Мразиш“, а клип към парчето излиза през март. Песента е по музика и аранжимент на Мартин Биолчев, а текстът е написан от самия певец и парчето излиза от музикална и продуцентска компания „Диапазон Рекърдс“. След месец излиза клип на Азис към парчето „Няма накъде“ с албума „Гадна порода“. Последният видеоклип на парчето към „Гадна порода“ в което взима участие Анелия. На 21 септември излиза новото му парче „Хоп“ и в началото на октомври месец излиза клипът към песента. По същото време Азис стана и главно действащо лице и в руско комедийно шоу, което се излъчи по телевизия ТНТ и клипът на „Мразиш“ тутакси се нареди сред най-гледаните от руските зрители в Интернет. Популярното руско шоу Comedy Club даде небивала популярност на Азис в огромна Русия. Кейти Пери, която е една от големите звезди на световната сцена, представи на феновете си видеото към „Хоп“. Същият месец излиза песента на Азис и сръбската звезда Марта Савич – „Mama“. Последната песен, която Азис представя за 2011 г. е „Сен Тропе“. Видеоклипът на песента в началото на 2022г. има над 125 милиона гледания в YouTube и се превръща в най-гледаната българска песен в платформата. В клипа певецът демонстрира нова визия. Ритмичната песен успя да привлече вниманието и на много музиканти извън България. Така първата кавър версия е направена в Гърция, Румъния и Сърбия.

В началото на 2012 г. руският национален канал НТВ засне филм за Азис. В началото на пролетта на 2012 г. Азис промотира новата си песен „MMA“. Видеото към дуетната песен на Андреа и Азис излиза на 6 юни. Песента „Пробвай се“ на Андреа и Азис стана хит на 2012 година на портала signal.bg. На 7 август появата на новата си песен „Кажи честно“. През октомври месец Азис изпя за първи път пред публика новото си парче „Ти за мен си само секс“ в столичен фолк клуб и в края на месец излиза клипът към песента. В лентата Азис си партнира с Николета Лозанова. По време на Коледните и Новогодишни празници с ТВ версии се завъртат две песни, а именно „Коледа“ и „Нещо мръсно“.

Първата песен и клип която представя за 2013 г. – „Евала“. В лятното време на годината Азис представя „Хайде на морето“ и „Ти ме размаза“. В края на годината представя втория си дует с Ванко 1 – „Като тебе втори няма“. През март 2014 г. излиза клип на Азис към парчето „Пий цяла нощ“ от албума „Азис 2014“.

2014 – 17: „Хабиби мания“ 
Тони Стораро и Азис поднасят изненадата на сезона и на 5 юни излиза видеото към тяхната нова дуетна песен „Колко сме пили“. Същият месец излиза новото видео на Азис към парчето „Миконос“ През лятото на 2014 г. видеоклипът към песента „Каза ли го“ е промотиран от Планета ТВ като новия музикален проект на Мария и Азис. На 23 септември се появява видео на Азис към баладата „Хей, момиче“. В лентата главната женска роля се изпълнява от Алисия. Същият месец излиза новия проект на Азис и Giorgos Tsalikis – „Estar Loco“ На 20 октомври е премиерата на втория проект на Мария и Азис. Видеоклипът към „Чуй ме“ се завъртя по Планета ТВ.

В началото на 2015 г. излиза видеоклипът към „Моля те, не ми звъни“ на Мария и Азис. Същият месец излиза клип> на Азис към „Джанъм, джанъм“. На 3 юли излиза видеоклипът към дуетното парче на Фики и Азис – „Блокиран“. В края на годината Азис зарадва многобройните си почитатели с дългоочаквания проект „Хабиби“, който регистрира 16 победи в класацията България Топ 50, както 8 участия в международния чарта WorldWide Top 100 Music Chart Фен ТВ засне специален филм за песента „Азис: Хабиби – историята на един хит“. Още с появата си, парчето пожънва голям успех и се нареди на първите места във всички класации. Песента стана най-желаната по всички заведения и радиостанции, а в интернет пространството за кратко време събира 31 милиона гледания. Понастоящем „Хабиби“ е втората най-гледана българска песен в онлайн платформата Ютюб и има над 100 милиона гледания. Песента, която излезе в началото на ноември 2015-а, успява да спечели огромна почитателска маса и получава силна подкрепа както в тримесечната, така и в годишната класация.

На 3 февруари 2016 излиза новия проект на Мария, Фики и Азис – „Мръсни думи говори“. На 27 май 2016 излиза песента на Галена и Цветелина Янева – „Пей, сърце“, като в песента и видеоклипа участие взима Азис.

На 11 март 2017 г. сръбската певица Йелена Карлеуша обявява, че подготвя дует с Азис.

На 4 април излиза новата песен на Теди Александрова „Подгряващи звездички“, в която участие взимат Азис и Наси, а след три дни – на 7 април – излиза новата песен на Кали „Имаш ден“, в която отново взима участие Азис.

На 26 юни излиза новата песен на певеца, озаглавена „Мотел“, която се превръща в третата най-гледана българска песен в YouTube и има над 83 милиона гледания. След два дни излиза дуетът на Йелена Карлеуша и Азис, озаглавен „O.S.T.A.V.LJ.A.M.T.E“, който предизвиква истински фурор във всичките държави на бивша Югославия.

Телевизионни изяви 
Азис заявява, че свалянето на плаката „може да изиграе много лоша шега на България... една от клаузите на Европейския съюз гласи, че ако има дискриминация относно хомосексуализъм, произход и т.н., няма да влезем в ЕС“. Прави скандална фотосесия с женски бюст за списание „Блясък“.

През 2007 година заместник-кметът по образованието и културата на София Йорданка Фандъкова коментира така поставени в центъра на града билборди на Азис:

Доц. Георги Лозанов, председател на Българска медийна коалиция, коментира скандала така:

На свалянето на билбордовете реагира БГО „Джемини“. В отворено писмо до медиите изпълнителният директор на организацията Аксиния Генчева пише:

През 2007 г. е участник във втория сезон VIP brother, той се завръща като гост звезда в третия сезон през 2009 г.
През 2013 г. участва в риалити предаването по TV7 „Къртицата“.

През 2015 г. (трети сезон) и 2021 г. (девети сезон) участва в „Като две капки вода“.

През 2018 г. заедно с Ники Кънчев и Александра Сърчаджиева е водещ на Vip Brother.

От 2020 г. е част от панела с детективите в „Маскираният певец“.

Дискография

Студийни албуми 
 Мъжете също плачат (1999)
 Болка (2000)
 Сълзи (2001)
 Азис (2002)
 На голо (2003)
 Кралят (2004)
 Together (дуетен с Деси Слава) (2004)
 Азис 2005 (2005)
 Дива (2006)
 Гадна порода (2011)
 Азис 2014 (2014)

Компилации 
 The Best (2002)
 Целувай ме+ (2003)
 Дуети (2005)
 MP3 collection (2006)
 The Best 2 (2007)
 MP3 collection-new edition (2008)

Видео албуми 
 Шоу спектакъл (2003)
 Нищо лично (2004)
 The best videoclips (2004)
 Together (2004)
 Азис 2005 (2005)
 Дуети (2005)
 Азис (2007)

Видеоклипове

Литература 
 Аз, Азис (книга+CD) (2006)

Бележки 

 Цитирани източници

Външни препратки 

 
 Дискография на Азис с Mp3 премиери

Български попфолк певци
Български телевизионни водещи
Цигани в България
Гей мъже
ЛГБТ музиканти
ЛГБТ телевизионни водещи
ЛГБТ личности от България
Псевдоними
Костинбродчани
Български цигани в Германия
Родени в Сливен